PRITARTA

Molėtų rajono savivaldybės

tarybos 2018 m. balandžio d.

sprendimu Nr.B1-

**MOLĖTŲ R. KŪNO KULTŪROS IR SPORTO CENTRO DIREKTORIAUS**

**2017 METŲ VEIKLOS ATASKAITA**

1. **Trumpa įstaigos veiklos rezultatų apžvalga.**

Centro teisinė forma – biudžetinė įstaiga; Centro adresas – Ąžuolų g.10, Molėtai, LT – 33125;

Steigėjas – Molėtų rajono savivaldybė, įm. kodas 191231523;

Grupė – Neformaliojo vaikų švietimo mokykla ir formalųjį švietimą papildančio ugdymo mokykla;

Molėtų r. kūno kultūros ir sporto centro paskirtis – savivaldybės kūno kultūros ir sporto plėtojimas per masiškumą siekiant meistriškumo, vaikų ir jaunimo saviraiškos poreikių tenkinimas naudojant sportinę veiklą. KKSC vykdo Lietuvos kūno kultūros ir sporto politiką, įgyvendina savivaldybės, regiono sporto strategiją.

Sporto centras(toliau SC) teikia kūno kultūros ir sporto paslaugas visuomenei, vykdo ugdomąjį treniruo-čių procesą, organizuoja sporto renginius. Sporto centre darbavosi 21 darbuotojas (4 valdymas, 7 NŠ mokytojas,10 aptarnavimas).

**Sporto centro bazės**. Sportiniam darbui vykdyti įstaigos priežiūroje yra universalį žaidimų salė, administracinės patalpos (900 kv.m. ploto salė, 250 v. žiūrovams, bendras plotas 1662 kv.m). Tinkamos sąlygos krepšinio, salės futbolo, rankinio, teniso žaidimams. Sporto bazė lengvai pritaikomą kitoms sporto šakoms, renginiams, šventėms vykdyti. Treniruočių – žaidimų sporto salė: 2015 m. pastatui atliktas kapitalinis remontas. 290 kv.m. patalpų dešimčiai metų išnuomota Ž.Savicko sporto klubo veiklai. Pratyboms naudojomės Molėtų progimnazijos, pradinės mokyklos salėmis. SC imtynininkai treniruojasi imtynių salėje Molėtų progimnazijoje. 2016 metais ši sporto bazė išsiplėtė, suremontuotos patalpos ir įrengta treniruočių salė, metų gale papildyta 2 treniruokliais. 2016 m. pabaigoje iš esmės buvo baigtos stadiono statybos, 2017 baigti bėgimo takų žymėjimo, sporto įrangos montavimo, šuoliaduobių įrengimo darbai. Trejus metus eksploatuojamas teniso aikštynas – geros sąlygos tenisininkų ugdymui, renginių, turnyrų kokybiškam vykdymui, teniso, padėlio populiarinimui, teniso mėgėjų poreikiams tenkinti.

Galime pasidžiaugti iš esmės gera sporto baze.

Savo ugdytinius į varžybas vežame 20 vietų 2002 m. gamybos autobusu arba nuomotu transportu.

**Pagrindinių veiklos krypčių apžvalga.**

**Tikslo „Plėtoti papildomo sportininkų ugdymo sistemą“ įgyvendinimas.**

2017 m. gale pratybas SC lankė **194** ugdytiniai, iš jų **57** merginos (2016 – 270, 2015 – 227, 2014 – 237), dauguma mokinių iš Molėtų; yra iš Inturkės, Suginčių, Giedraičių, Joniškio. Per savaitę buvo vykdomos 109 valandos treniruočių(146,22 val. su priedais). Pratybos vyko: sporto centre (**38**), sporto salėje (**36**), progimnazijos salėje (**18**), imtynių - treniruoklių salėje **(12**). Mažėja sportuojančių merginų – bloga tendencija išlieka. SC vyresnius mokinius vežėme specializuotai sveikatos patikrai į Uteną. Šis tikrinimas trunka kelis mėnesius, Utenos regiono savivaldybių sportininkus aptarnauja tik vienas gydytojas.

Sportininkus ugdė 7 neformaliojo švietimo mokytojai: 1 ekspertas, 3 metodininkai, 1 vyresnysis ir 2 mokytojai. 5 turi aukštąjį kūno kultūros išsilavinimą, 1 treneris turi aukštąjį techninį išsilavinimą, viena mokytoja baigia studijas ŠPU 2018 m. pradžioje. Centre dirbančių NŠ mokytojų tikslas – užtikrinti vaikų ir jaunimo užimtumą, kelti meistriškumą pasirinktoje sporto šakoje, ieškoti gabių sportininkų, siekti nuoseklaus talentingų sportininkų meistriškumo augimo. SC mokytojai ir darbuotojai nuolat skatinami dalyvauti kvalifikacijos kėlimo kursuose, seminaruose.Viso per 2017 m. dalyvauta 15 mokymų, seminarų, išklausyta 150 valandų paskaitų. SC ugdymo programas 2017 m. **baigė 21 auklėtinis**, jiems iškilmingoje aplinkoje, stadiono atidarymo šventės metu įteikti „Vaikų neformalaus ugdymo“ pažymėjimai.

Centre vykdomos keturių sporto šakų sportininkų ugdymo programos:

|  |  |  |  |  |  |
| --- | --- | --- | --- | --- | --- |
| Ugdymo programa | Grupės | Merginų grupės | Mokiniai | Merginos | Pratybų valandos |
| Rankininko rengimo | 6 | 2 | 102 | 33 | 54 |
| Krepšininko rengimo | 4 | 1 | 57 | 18 | 22 |
| Imtynininko rengimo | 1 | mišri | 14 | 5 | 6 |
| Tenisininko rengimo | 3 | mišrios | 22 | 7 | 27 |
| **Viso:** | **15** | **2** | **237** | **79** | **112** |

Ugdymo procesas vykdomas trimis etapais: pradinio rengimo, meistriškumo ugdymo ir meistriškumo tobulinimo. Mūsų galimybės – atranka ir sportinis meistriškumas orientuotas į 1-5 metų pradinio rengimo, 1-3 metų meistriškumo ugdymo lygį ir neformalųjį ugdymą. Aukšto meistriškumo sportininkų paruošiame mažai.

Įgyvendinant edukacinę ir sportinės veiklos programą Molėtų SC sportininkams buvo organizuojamas mokomasis procesas pagal sporto šakas, varžybos išvykose ir Molėtuose, draugiški turnyrai, kontrolinės varžy-bos, turnyrai užsienio šalyse. Praėjusiais metais išvykome į visus svarbiausius sporto renginius. Vasara buvo organizuotos 4 stovyklos mokiniams (po 2 rankinio ir krepšinio)

2016/2017 mokslo metų sportinio ugdymo rodikliai, pasiekti aukštesni SC auklėtinių rezultatai:

**Rankinis**. 2016/17 m.m. LRF vaikų, jaunių pirmenybėse varžėsi 7 komandos. Komandų reitingas 1998 m.g. jaunimas – 9, 1998 m.g. merginos – 13, **2000 m.g. jauniai – 1**, 2003 m.g. – 7 ir 14, 2004 m.g. – 3, 2007 m.g – 3. Gabesni jaunuoliai HC „Molėtai“ komandos sudėtyje dalyvavo LR RF vyrų čempionate. Jauniai varžėsi rajono vyrų pirmenybėse. Surengti 4 draugiški turnyrai su bendraamžiais iš kitų rajonų SM. Mokinių pavasario atostogų metu surengtas turnyras, kuriame dalyvavo Lietuvos, Estijos, Baltarusijos SM komandos. Renginyje dalyvavo 11 komandų, apie 160 mokinių.

Mūsų centro rankininkai buvo išvykę į tarptautinius turnyrus Čekijoje, Latvijoje, Bulgarijoje.

2017/18 m.m., LRF vaikų, jaunių pirmenybėse startavo 6 komandos: 1999, 2001, 2003, 2004, 2009 m.g. vaikinai ir 2001 m.g. merginos. Galutiniai rezultatai paaiškės pavasarį. LT 2000 m.g. jaunių rinktinėje žaidė 4 auklėtiniai: A.Kisielius, D.Matulis, R.Skobas, K.Miltenis. Rinktinės vyr. treneriu dirbo S.Šanteriovas.

**Krepšinis**. MKL čempionate „Pirmojo iššūkio“ taurės 2016/17 m.m. sezone startavo 2005 m.g. vaikų komanda, žaidėme pogrupyje su Vilniaus miesto komandomis, viso šioje amžiaus grupėje varžėsi 65 komandos.

Baigėme pasirodymą zonos varžybose. Vaikinai žaidė „Juventus“ mokinių lygos varžybose, rajono vyrų krepšinio turnyruose. Su vaikinais pradėjo darbą jaunas treneris M.Pociukonis. Merginų grupė dirbo 2-jų savaitinių treniruočių režimu, varžėsi rajono mokyklų, draugiškose varžybose su bendraamžėmis iš Ukmergės, Kėdainių, Utenos, Anykščių ir kt. savivaldybių. 2017 metais neturėjome nuolatinio, pagrindinį darbą dirbančio krepšinio trenerio. 2017/18 m.m. MKL U-13 amžiaus grupėje startavo berniukų komanda.

**Dziudo ir sambo imtynės**. Centro auklėtiniai dalyvavo pratybose, varžėsi vietos, regiono, šalies varžybose, turnyruose, LT vaikų ir jaunimo sambo pirmenybėse prizininkais tapo – A.Putnaitė, I.Putnaitė, E.Slavinskaitė, G.Gaščiūnas, V.Šimulynaitė, A.Krivičius. Jaunieji imtynininkai dažnai iš varžybų grįžta užėmę prizines vietas. Sporto šakoje daug amžiaus ir svorio grupių ir ne visada daug dalyvių. Dalyvauta turnyruose Ukmergėje, Utenoje. Sportininkus treniruoja NŠ mokytoja I.Šimulynienė. Pavasario atostogų metu vyko didelis tradicinis turnyras „Molėtų SC taurė“, jame varžėsi 71 imtynininkas iš Molėtų, Ukmergės, Utenos.

**Tenisas**. Tenisininkai varžėsi vietos, regiono ir šalies varžybose. Laukiame šios sporto šakos populiarumo didėjimo ir rezultatų augimo. Keletas gabesnių vaikų – K.Pumputis, A.Pesliokas, A.Kiaunė varžėsi šalies masto varžybose ir pateko į finalinius ketvertus, tapo prizininkais.

2017 m. KKSD prie LRV vykdė LT Jaunių ir vilčių sporto žaidynes. Tai pagrindiniai metų sporto renginiai, kuriuose varžosi savivaldybių rinktinės, reitinguojamos SM įstaigos, treneriai. Molėtų sportininkai dalyvavo žaidynių rankinio, dziudo imtynių ir grindų riedulio sporto šakų varžybose. Šiose sporto žaidynėse Molėtų r. 6-toje mažų savivaldybių grupėje užėmė 7-tą vietą(2016 – 11). Gerai startavo vaikinų rankininkų komanda – pateko į finalinį etapą ir užėmė 4-tąją vietą. Dėl lėšų ir meistriškumo stokos į varžybas nevyko tenisininkai, krepšininkai ir orientacininkai.

**Tikslo „Daugiau mokinių įtraukti į sporto sąjūdį“ įgyvendinimas**.

Rajono b.l. mokykloms vykdytos mokinių žaidynės, jas sudarė 15-os sporto šakų varžybos. Komandos, laimėjusios rajono varžybas, varžėsi LR mokinių žaidynėse. Žaidynių zonos – finalo varžybose dalyvavo **37** komandos iš **7** mokyklų. Galutinėje įskaitoje užimta 8 **vieta(**30 sav. 2016 - 9). Žaidynėse gausiai startavo Molėtų progimnazija – 14 komandų. Aukščiausi pasiekimai – Alantos gimnazijos stalo tenisininkės – **2 vieta kaimo mokyklų finale**, Molėtų gimnazijos tenisininkai **– 4 vieta finalinėse varžybose**. 2016/17 m.m. MŽ tarp Lietuvos mokyklų, Molėtų progimnazija užėmė **šeštą** vietą, mokyklos bendruomenė skiria didelį dėmesį mokinių sportiniam užimtumui. Sėkmingai pasirodė Molėtų pradinė mokykla – užimta aukšta **antroji** vieta. Molėtuose buvo surengtos kaimo mokyklų kvadrato, kaimo mokyklų krepšinio 3x3 zoninės LT MŽ varžybos.

LT seniūnijų mokyklų mažojo futbolo turnyre „Golas 2017“ rajono varžybose varžėsi 7 komandos. Molėtų progimnazijos ir gimnazijos komandos dalyvavo apskrities varžybose Utenoje. Antrus metus rengiamos futbolo varžybos merginoms „Ladygolas“. Rajono etape dalyvavo 4 Molėtų gimnazijos, progimnazijos ir Inturkės pagrindinės mokyklos komandos. Nugalėtojas amžiaus grupėse sveikino ir apdovanojo Lietuvos futbolo federacijos prezidentas E.Eimontas. Bendradarbiauta su Utenos „Juventus“ mokinių krepšinio lyga. Žaistos rajono, apskrities varžybos. Finaliniame etape 3 - čiąją vietą iškovojo Giedraičių gimnazijos „Giedra“.

**Tikslo „Plėtoti sporto paslaugų ir renginių prieinamumą“ įgyvendinimas.**

Rajono sporto mėgėjams renginiai buvo organizuoti atsižvelgiant į sportines tradicijas, poreikius, resursus, galimybes, iniciatyvas. Per pastaruosius metus matoma gera tendencija – daug renginių vykdė miestelių sporto entuziastai: Balninkų, Verbiškio, Kuolakasių, Bekupės, Dubingių, Giedraičių, Inturkės, Mindūnų, Suginčių, Alantos, Joniškio bendruomenės, NVO, klubai.

SC buvo surengta sporto mėgėjams ir žiūrovams patrauklių renginių: rajono vyrų krepšinio pirmenybės (18 komandų, 2 lygos, 54 rungtynės); 26-tasis „Vilnies“ laikraščio redakcijos taurės vyrų krepšinio turnyras (14 komandų); lauko teniso vasaros, žiemos, vienetų, dvejetų turnyrai (6); tarptautinis bokso turnyras, sportinių šokių varžybos „Domino taurė 2017“; pramoginių šokių varžybos „Dorada Kalėdos 2017“, LT RF pirmenybių I lygos; NKL čempionato rungtynės. SC talkino miesto šventės metu surengiant ”Drakonų valčių“ lenktynes, „Ežerūno“ klubo krepšinio 3x3 gatvės, paplūdimio tinklinio, futbolo, teniso dvejetų turnyrus. Rugsėjo mėn. Europos Judumo savaitei surengti 5 renginiai. 2017 m. vyko X seniūnijų sporto žaidynės. Programoje: mažasis futbolas, krepšinis 3x3, parko tinklinis, stalo tenisas, smiginis, šaškės, šachmatai, seniūnų varžybos. Varžėsi 9 seniūnijų sportininkai. Rajono žaidynėse nugalėjo Alantos komandų rinktinė. Viso varžėsi apie 300 dalyvių. Nugalėtojai dalyvavo regioniniame etape Šalčininkuose. Geriausiai sekėsi krepšininkėms(1 vieta), tinklininkėms (3 vieta). Finalo etape Jonavoje dalyvavo vyrų krepšinio komanda, Alantos seniūnas. Tarp visų Lietuvos seniūnų – A.Užubalis iškovojo nugalėtojo titulą. Finalo varžybose molėtiškiai bendroje įskaitoje buvo 32-ri.

Sutvirtėjus vejai futbolo mėgėjai išbandė stadioną: sužaista keletas rungtynių ir mini futbolo finalas.

**Centro finansavimo šaltiniai ir lėšos**. Bendras metų biudžetas – 237,8. Savivaldybės biudžeto dalis – 196,1; surinktos lėšos iš ūkinės veiklos ir ugdymo mokesčio – 7,4( iš mokinių, salių, kortų nuoma, patalpų, autobuso nuoma); kiti šaltiniai(valstybės biudžetas, projektai, parama, krepšelio lėšos) – 41,7 tūkst. eurų.

**Dalyvavimas projektuose:**

LR Sporto rėmimo fondas – 600,0 eurų Lietuvos X seniūnijų sporto žaidynių vykdymui.

NVŠ projektas „Aktyvus laisvalaikis“ – 340,0 eurų. Vaikų vasaros poilsio programa „Judėkime kartu – 11“ – 709 eurų. LKF projektas „Moksleivių krepšinio lyga“ – 1197,58 euro. LRF projektas rankinio vystymui – 12 rankinio kamuolių. LFF projektas „Išauginkime Lietuvai Ronaldo“ – komplektas mini futbolo vartų. Projektas „Mes rūšiuojam“, elektrotechnikos atliekos(153 kg.-13 euro inventoriui). 2 projektai pateikti LT SRF 2018 m.

**2. Pagrindiniai įstaigos vadovo metų veiklos rezultatai pagal pareigybės aprašyme nurodytas funkcijas.**

Įstaigos vadovas žmogiškuosius, materialinius ir finansinius išteklius valdė vadovaudamasis įstaigos veiklą reglamentuojančiais dokumentais: įstatymais, nuostatais, planais, pareigybės aprašymu, sąmatomis ir kt. dokumentais. Įstaigoje veikė Centro, Mokytojų tarybos, Mokytojų atestacijos komisija, darbo grupės. Buvo rengiami, aptariami, tvirtinami strateginiai veiklos dokumentai, užtikrinamas jų vykdymas. Daug dėmesio skirta paslaugų teikimo kokybei gerinti, ugdymo ir sportinių rezultatų, vykdytų renginių aptarimui, analizei; ieškoma ekonomiškiausių būdų ir formų numatytiems tikslams pasiekti. Einant atsakingas įstaigos vadovo pareigas, laiko skiriama bendradarbiavimui su nuolatiniais ir naujais partneriais, vykdomi bendri projektai, renginiai, akcijos, palaikomos tradicijos, naujos iniciatyvos. Dalyvavau mokymuose, seminaruose: Molėtų ŠC: „Šiuolaikinių treniruoklių galimybės ir tikslingas jų panaudojimas“; „VSS darbo apmokėjimo tvarka nuo 2017-01-01 d., VSAFAS ir kiti aktualūs pasikeitimai“, „Kūno kultūros mokytojų kvalifikacijos tobulinimo prioritetai ir veiklos kryptys 2017-2018 m.m.“, „Viešųjų pirkimų vykdymo pokyčiai 2017 m.“, Kauno pedagogų KC „Olimpinio švietimo kongresas 2017“; Molėtų sav. „Mažos vertės viešųjų pirkimų vykdymas pasikeitus VP teisės aktams“,dalyvavau savivaldybės administracijos rengtuose pasitarimuose, stebėjau CS pratybas Molėtų progimnazijoje. Inicijavau seminarą – tyrimą SC vyriausių rankininkų grupei „Treniruotės stebėjimas iPulsusSquad6D širdies darbo monitoriumi ir konsultavimas“. Dalyvavau pažintinėje kelionėje į Romanovą (Ukraina). Dalyvavau LT savivaldybių sporto padalinių vadovų asociacijos veikloje, esu išrinktas į asociacijos valdybą, inicijavau asociacijos 15 metų paminėjimo renginį Molėtuose. Esu LKF MKL Utenos regiono vyriausias teisėjas.

**3. Praėjusių metų įstaigos vadovo svarbiausios iniciatyvos ir spręstos problemos bei keliami nauji einamųjų metų uždaviniai ir laukiantys iššūkiai.**

2017 metai teko džiugi pareiga – organizuoti stadiono atidarymo renginį. Daug dėmesio skirti naujo stadiono eksploatacijos pradžiai, įrangos komplektavimui, priežiūros technologinių procesų įsigilinimui ir įdiegimui. Tai vejos auginimas, pjovimas, tręšimas, laistymas, linijų dažymas(pavyko sukonstruoti linijų dažymo mašinėlę), šuoliaduobės įrengimas, pasiruošimas žiemos sezonui ir kiti reikalavimai. Teko daug konsultuotis su Utenos, Alytaus, Jonavos stadionų priežiūros specialistais. Apsirūpinome mažu traktoriumi, priekaba, sniego valymo įrenginiu. Sutvarkyta sporto infrastruktūra pritraukė stovyklautojų – vasara treniravosi krepšininkų ir rankininkų grupės iš Vilniaus.

2017 metais buvo papildytą treniruoklių salė 2 reikalingais treniruokliais(bėgimui, apšilimui). Įsigyta ir smulkesnės treniruočių įrangos, inventoriaus, varžybų aprangos sportininkams.

Į Molėtus atėjo futbolas. Bendradarbiavome su Molėtų futbolo klubu, vyko konsultacijos su LFF, Utenos „Utenio“ ir kitais futbolo specialistais.

Surinkti ir pateikti KKSD prie LRV Molėtų statistiniai sporto duomenys už 2017 metus.

Skiriame dėmesį veiklos, pasiekimų viešinimui, tinklapyje [www.moletusportas.lt](http://www.moletusportas.lt), bendravome su žiniasklaida. Operatyviai informaciją pradėjome skleisti pasinaudojant socialinių tinklų galimybėmis.

Turime gerus ilgalaikius santykius su socialiniais partneriais: mokyklomis, sporto klubais, Molėtų ŠC, seniūnijomis, bendruomenėmis, Molėtų PK, Molėtų KC, LT sporto mokyklomis ir centrais, LVJNUC, LT MKL, LT rankinio, krepšinio, dziudo, sambo imtynių, teniso, padėlio teniso federacijomis.

Laukiantys iššūkiai:

1. SC auklėtinių ugdymo proceso tobulinimas, treniruočių lankomumo skatinimas, atsakomybės didinimas, stebėsenos ir analizės tobulinimas, elektroninio dienyno įvedimas.

2. Sportavimo kokybiškos aplinkos užtikrinimas: šildymo - ventiliacijos sistemos remontas, grindų dangos renovavimas, sveikatingumo komplekso įdėjos įgyvendinimas, investicinio projekto atnaujinimas.

3. Stadiono priežiūros darbų ir technologijų tolimesnis įvaldymas, būtinos įrangos įsigijimas (aeravimas, purškimas, skarifikavimas, volavimas, vejos pažeidimų užtaisymas, „atsarginės“ žolės sėjimas) .

4. Naujų galimybių veiklų finansavimui paieška ir išnaudojimas. Ryšių su partneriais plėtimas.

Kęstutis Vaicekauskas

Molėtų r. kūno kultūros ir sporto centro direktorius